proxectonos/corpus_dominio_legal_administrativo_tmp huggingface dataset:
27/10/2011 | Administración LocalMunicipal
Santa Comba
Abstención Alcaldía tramitación expedientes

Ao abeiro do art.44.2 do Regulamento de organización, funcionamento e réxime xurídico das entidades locais, aprobado por Real Decreto 2568/1986, do 29 de novembro (ROF), e demais preceptos de xeral e pertinente aplicación, faise público que o alcalde ditou o seguinte decreto de alcaldía, que é do teor literal seguinte: Vistos os expedientes administrativos en tramitación correspondentes aos procedementos negociados de contratación de obra, correspondentes ao Plan de Obras e Servizos da anualidade 2010 (POS – 2010), no referido a aquelas obras que o adxudicatario é a empresa “Excavaciones y Obras Públicas Galicia, S. L. - EXOGA”, que son as seguintes: · PAV. V. P. NO RIEIRO, NO BUSTO E OUTROS · PAV. V. P. EN VILAR, NA COVA E OUTROS · PAV. V. P. EN ALÓN, FONTECADA E OUTROS Tendo en conta que as obras foron executadas, e consta nos expedientes certificacións de obra, facturas e actas de recepción, así como os correspondentes informes de fiscalización da Intervención municipal, Sendo necesario proceder á aprobación dos citados documentos, e considerando que dita aprobación é competencia de alcaldía, así como a necesidade da posterior aprobación do pagamento Considerando o deber de abstención desta alcaldía en relación cos procedementos administrativos nos que concurra parentesco de consanguinidade dento do 4º grado con calquera dos interesados, de acordo co establecido no arigo 28.2. b), da Lei 30/1992, de 26 de novembro, do Réxime Xurídico das Administracións Públicas e do Procedemeto Administrativo Común, debendo polo tanto esta alcaldía absterse e ser substituído pola Tenente de alcalde que corresponda, segundo o previsto no artigo 23.3 da Lei 7/1985, de 2 de abril, Reguladora das Bases do Réxime Local, e de conformidade co determinado igualmente polo artigo 47.2º e concordantes do Real Decreto 2568/1986, de 28 de novembro Primeiro.- Absterme de intervir na tramaitación dos procedementos administrativos referenciados na parte expositiva. Segundo.- Delegar na primeira tenente de alcalde, sra. dona Yun Jaimes Bellach, para a tramitación e resolución de ditos expedientes. Terceiro.- Notifíquese esta resolución á interesada e publíquese no Boletín Oficial da Provincia. Mándao e asina o Sr. alcalde-presidente, don Antonio M. Landeira Gallardo, en Santa Comba, vinte e oito de setembro de dous mil once. O ALCALDE-PRESIDENTE, A SECRETARIA, Asdo.: Antonio M. Landeira Gallardo. Asdo.: Berta Roca Abuín”. Santa Comba, venres, 28 de setembro de 2011.- O alcalde-presidente, Asdo.: Antonio M. Landeira Gallardo.
27/10/2011 | Administración LocalMunicipal
Noia
Secretaría
Notificación a interesados non localizados a inadmisión a trámite do recurso interposto por sancións en materia de tráfico

De conformidade co disposto nos artigos 59 e 61 da Lei 30/1992, do 26 de novembro, de réxime xurídico das administracións públicas e do procedemento administrativo común, faise pública notificación de resolución de recursos de reposición interpostos, dos expedientes que a continuación se relacionan, xa que despois de intentarse a notificación no último domicilio coñecido, esta non se puido practicar. Os expedientes encóntranse a disposición dos interesados na Secretaría do Concello de Noia, sita na rúa Rosalía de Castro, 2-1.º, de Noia. Así mesmo signifícase que a resolución indicada pon fin á vía administrativa e que contra ela, cabe interpoñer: directamente, recurso contencioso-administrativo ante o Xulgado do Contencioso-Administrativo, no prazo de dous meses, contado a partir do día seguinte ao da publicación do presente anuncio no Boletín Oficial da Provincia da Coruña. Sen prexuízo do anterior, signifícolle que, como interesado, poderá exercitar calquera outro recurso que estime pertinente. Así mesmo indícaselle que: – Forma de pagamento: o pagamento da multa deberá facerse efectiva no prazo de quince días seguintes ao da notificación desta resolución, a través de Caixanova, número de conta: 2080 0181 30 0040001383, indicando: número de expediente que figura nesta publicación. – Efectos do non pagamento en período voluntario (vía de constrinximento): transcorrido o prazo máximo de pagamento de quince días a partir da presente publicación sen haberse efectuado o ingreso en período voluntario, procederase ao seu cobramento polo procedemento de constrinximento. Noia, 19 de outubro de 2011. O alcalde Asdo. Rafael García Guerrero
27/10/2011 | Administración LocalMunicipal
Melide
Licenza apertura establecemento

Solicitada neste Concello, por D. EMILIANO TXAPARTEGI TOWNEND autorización para a apertura dun establecemento para ACONDICIONAMENTO DE LOCAL PARA USO DE PUB sito na Rúa Curros Enriquez, nº 1-baixo, (esquina Concepción Arenal) deste termo municipal, faise público que o expediente está exposto durante dez días, co obxecto de que poidan presentarse as reclamacións que se consideren oportunas. Melide, 19 de outubro de 2011 A ALCALDESA, Mª. Angeles Vázquez Mejuto
27/10/2011 | Administración LocalMunicipal
Abegondo
Información pública expediente que se tramita por solicitude do Centro de Investigacións Agrarias (CIAM)

En cumprimento do disposto no apartado 3º do artigo 8 del Decreto 133/2008, do 12 de xuño, polo que se regula a Avaliación de Incidencia Ambiental, sométese a información pública o expediente que se tramita por solicitude do Centro de Investigacións Agrarias (CIAM) – Instituto Galego da Calidade Alimentaria (INGACAL), para acondicionamento de instalación para estudos experimentais con rumiantes domésticos, emprazada na parroquia de Mabegondo, neste termo municipal durante o prazo de vinte días, contados a partir do seguinte ao da última publicación deste edito no Boletín Oficial da Provincia da Coruña e no Diario Oficial de Galicia, o expediente atópase á disposición do público nas oficinas municipais co fin de que aquel que se considere afectado pola actividade poida examinalo e deducir, no seu caso, as alegacións ou observacións que teña por conveniente. En Abegondo a 26 de xullo de 2011 O Alcalde, José Antonio Santiso Miramontes
19/10/2011 | Administración LocalMunicipal
Ponteceso
Secretaría
Resolución núm.323/2011, do 5 de outubro, de corrección de erros na Resolución núm.301/2011

RESOLUCIÓN NÚM.323/2011, DO 5 DE OUTUBRO, DE CORRECCIÓN DE ERROS NA RESOLUCIÓN NÚM.301/2011, DE APROBACIÓN DA LISTA DEFINITIVA DE ADMITIDOS/AS PARA A PRAZA DE ADMINISTRATIVO/A POR PROMOCIÓN INTERNA, NOMEAMENTO DE MEMBROS DE TRIBUNAL E DÍA E HORA DE REALIZACIÓN DA PRIMEIRA PROBA ANTECEDENTES No BOP da Coruña do 8 de xullo de 2011 saíron publicadas as bases para a provisión en propiedade dun administrativo (Escala de Administración xeral), por promoción interna (disposición transitoria 2ª do Estatuto Básico do Empregado Público) incluída na oferta de emprego público do Concello de Ponteceso para o ano 2011, de conformidade co disposto na convocatoria unitaria para a provisión de prazas de funcionarios de carreira e persoal laboral convocadas polo Concello de Ponteceso para o ano 2010. O anuncio da aprobación das bases saíu publicado no DOG do 8 de agosto de 2011 e no BOE do 22 de xullo de 2011. Con base no anterior, o día 22 de setembro de 2011 resolvín publicar a lista definitiva de admitidos/as, a composición do tribunal e a data da primeira proba. Hai un erro na composición do tribunal. CONSIDERACIÓNS LEGAIS E TÉCNICAS Artigo 105 da Lei 30/1992, do 26 de novembro, de réxime xurídico das administracións públicas e do procedemento administrativo común. Polo anterior, RESOLVO: 1 Rectificar o erro advertido e así, onde di: “ O Tribunal estará composto por: Presidente: Cristina Castro Fuentes, Secretaria do Concello Vogais: Jorge Patricio Frugoni Ripalda ( funcionario administrativo) Maria Adelaide Manarel Ould Sidi (funcionario administrativo) Elsa Guadalupe Maache Caycho (funcionaria – traballadora social)” Debe dicir: “ O tribunal estará composto por: Presidente: Cristina Castro Fuentes, secretaria do concello Vogais: Jorge Patricio Frugoni Ripalda, funcionario administrativo Maria Adelaide Manarel Ould Sidi, funcionario administrativo Elsa Guadalupe Maache Caycho, funcionaria traballadora social Secretaria: María Julia Ures Villar, funcionaria normalizadora lingüística” Ponteceso, 5 de outubro de 2011 O alcalde José Luis Fondo Aguiar Dou fe. A secretaria Cristina Castro Fuentes
19/10/2011 | Administración LocalMunicipal
Boimorto
Aprobación definitiva expedientes administratrivos de modificación de créditos e expediente de modificación do anexo de investimentos

Aprobado definitivamente o expediente administrativo de modificación de créditos nº 15/2011, suplemento de crédito 2/2011 e o expediente de modificación de créditos nº 16/2011, subexpediente de crédito extraordinario nº 3/2011 no orzamento do Concello de Boimorto para o ano 2011, ao non presentarse ningunha reclamación no período de exposición ao público daqueles (quince días hábiles a partir da publicación no BOP nº 178 de data 16/09/2011), en aplicación do disposto nos artigos 169, 170, 171 e 179 do RD 2/2004 de 5 de marzo polo que se aproba o Texto refundido da lei reguladora das facendas locais e do RD 500/900 de 20 de abril, faise público que despois dos devanditos expedientes (incluíndo os expedientes administrativos de modificación de créditos aprobados até esta data), o resumo por capítulos do orzamento de gastos e ingresos quedaría da seguinte forma: GASTOS Consignación final € 1 Gastos de persoal 818.647,45 2 Gastos en bens e servizos 570.462,03 3 Gastos financeiros 5.000,00 4 Transferencias correntes 36.615,00 6 Inversións reais 1.757.589,60 7 Transferencias de capital --- 8 Activos financeiros --- 9 Pasivos financeiros --- SUMA 3.188.314,08 INGRESOS Consignación final € 1 Impostos directos 207.000,00 2 Impostos indirectos 60.000,00 3 Taxas e outros ingresos 173.450,00 4 Transferencias correntes 1.098.529,67 5 Ingresos patrimoniais 2.000,00 6 Enaxenación de inversións reais --- 7 Transferencias de capital 1.549.402,93 8 Activos financeiros 97.931,48 9 Pasivos financeiros --- SUMA 3.188.314,08 Contra a aprobación definitiva dos expedientes administrativos de modificación de créditos anteditos no orzamento para o ano 2011, os interesados/as debidamente legitimados poderán interpor recurso contencioso administrativo consonte ao establecido no artigo 171 do Texto refundido da lei reguladora das facendas locais RD 2/2004 de 5 de marzo. Asi mesmo exposto o expediente de modificación do anexo de inversións do orzamento do Concello de Boimorto para o 2011, durante o prazo de quince días hábiles a contar dende o dia seguinte o da publicación de anuncio no BOP ( BOP de 16/09/2011) sen que fosen presentadas reclamacións entendese aprobado definitivamente dito anexo de inversións rectificado en aplicación do disposto no artigo 169 do Texto refundido da lei reguladora de facendas locais aprobado por Real Decreto lexislativo 2/2004 de de 5 de marzo. Contra este acordo en aplicación do artigo 171 do Texto refundido da lei reguladora de facendas locais aprobado por Real Decreto lexislativo 2/2004 de de 5 de marzo poderá interporse directamente recurso contencioso administrativo na forma e prazos establecidos nas normas de dita xurisdicción. O que se fai público para xeral coñecemento e efectos. En Boimorto, dez de outubro de 2011 A alcaldesa en funcións Asdo.- Ana Ledo Fernández
19/10/2011 | Administración LocalMunicipal
Teo
Exposición pública da conta xeral 2010

En cumprimento dos artigos 116 da Lei 7/1985, de 2 de abril, de bases do réxime local e 212.3 do Real Decreto lexislativo 2/2004, de 5 de marzo, polo que se aproba o texto refundido da Lei reguladora das Facendas Locais, unha vez informada favorablemente pola Comisión Informativa Especial de Contas, Facenda e Asuntos económicos a Conta Xeral do Concello de Teo correspondente ao exercicio 2010, exponse ao público durante o prazo de 15 días hábiles a contar dende o día seguinte ao da publicación deste anuncio no Boletín Oficial da Provincia, durante os cales e 8 máis, as persoas interesadas poderán presentar reclamacións, reparos ou observacións. Teo, 7 de outubro de 2011 O alcalde Martiño Noriega Sánchez
19/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
Correción de erro no BOP 29.09.2011, número 187, página 19 -DH. W15.29151 Líneas Eléctricas de Galicia II, SL - Mazaricos

Advertido erro no anuncio de información pública do procedemento iniciado a instancia de Dona Alianza Solmira Hornas Chalud con DNI XXXXXXXXX en representación de Líneas Eléctricas de Galicia II, S. L., para solicitar autorización para a execución dunha rede de drenaxe de augas pluviais na subestación eléctrica de Paxareiras, lugar de Fornís no concello de Mazaricos. Onde di: “Santiago de Compostela, 6 de maio de 2011” Debe dicir: “Santiago de Compostela, 14 de setembro de 2011” Santiago de Compostela, 30 de setembro de 2011 O xefe do Servizo Territorial da Zona Galicia-Centro Claudia Mariel Campobadal Debasa
19/10/2011 | Administración LocalMunicipal
Culleredo
Urbanismo
Solicitude de licenza municipal para café-bar

D. JOSEBA MIKEL CAPILLAS MASTRONARDI solicitou unha licenza municipal para a instalación e apertura dun Café-Bar, nun local situado na rúa Amparo López Jean núm.20 baixo, parroquia de Rutis. De conformidade co disposto no artigo 12.2 da Ordenanza reguladora das licenzas de actividade e apertura publicada no BOP núm.107 de 13.05.2009, o expediente sométese á información pública durante un prazo de 20 días co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo,10 de outubro de 2011. O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
19/10/2011 | Administración LocalMunicipal
Outes
Anuncio do padrón do lixo do 4.º trimestre 2011

A Xunta de Goberno Local deste Concello, en sesión de 10 de outubro de 2011, aprobou o padrón de contribuíntes da taxa polo servicio de recollida de lixo do 4º trimestre de 2011, composto por un total de 3.491 recibos, comenzando por Gerd Ancizu Tempa, Domingo, e rematando por Geray Saih Castañedo, Jonathan Carlos Julieth Igual Lagares. De acordo co disposto no artigo 102.3 da Lei Xeral Tributaria, o padrón aprobado expóñese ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, tódolos interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 14 de novembro de 2011 ata o día 14 de xaneiro de 2012. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir o recargo de apremio e os intereses de demora, de acordo co previsto no art.28 da Lei Xeral Tributaria. Satisfarase o recargo do 5% cando se ingrese totalmente a débeda tributaria antes da notificación da providencia de apremio, sen que se esixan intereses de demora; satisfarase o 10% cando se ingrese totalmente a débeda tributaria con posterioridade á notificación da providencia de apremio, e dentro do prazo establecido pola mesma, sen que se esixan intereses de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de apremio, e se esixirán intereses de demora que correspondan ao inicio do período executivo. Outes, 11 de outubro de 2011. O ALCALDE, Asdo.: Carlos Enrique López Crespo.
19/10/2011 | Administración LocalMunicipal
Mañón
Aprobación provisional Ordenanza fiscal

O Pleno do Concello en sesión ordinaria celebrada o día 29 de setembro de 2011 acordou aprobar provisionalmente a ordenanza fiscal reguladora do prezo público por prestación de servicios con maquinaria municipal. En cumprimento do disposto no artigo 17 do texto refundido da Lei reguladora das facendas locais, sométese a información pública polo prazo de trinta días a contar dende o seguinte ó da publicación do presente anuncio no BOP para que os interesados poidan formular as alegacións que estimen oportunas. De non presentarse reclamacións entenderase definitivamente adoptado o acordo provisional, sin necesidade de acordo plenario. Mañón, 30 de setembro de 2011. O ALCALDE Alfonso Balseiro Gómez
19/10/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 232/2011

Resolución do 30 de setembro de 2011, da Xefatura Territorial da Consellería de Economía e industria a Coruña, pola que se autoriza administrativamente e se aproba o proxecto de execución da instalación eléctrica no concello de Santiago de Compostela (expediente IN407A 232/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. rúa da Raxeira, 2. Situación: concello de Santiago de Compostela. Características técnicas: Liña eléctrica de media tensión subterránea (L. M. T. S.) a 20 kV, cunha lonxitude de 2x0,035 km, con condutor tipo RHZ1-2OL-12120 kV-3(1X240) mm 2 Al, coa orixe na L. M. T. S. a C. T. Raxeria de Sar (expediente IN407A 2005/213) e final na mesma liña unha vez entre e saía do C. T. proxectado. Centro de transformación (C. T.) prefabricado subterráneo, cunha potencia de 400 kVA e unha relación de transformación de 20.000/400-230 V. Concello de Santiago de Compostela. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 30 de setembro de 2011. Tristana Moraleja Gómez Xefa territorial da Coruña
19/10/2011 | Administración LocalMunicipal
Miño
Aprobación da derrogación da Ordenanza fiscal número 14, reguladora da taxa pola prestación do servizo de axuda a domicilio e a aprobación inicial da nova Ordenanza fiscal regularora do prezo público pola prestación do servizo de axuda a domicilio

O Exmo. Pleno do Concello de Miño, en sesión levada a cabo o día 15 de outubro de 2011, adoptou o seguinte acordo: PRIMEIRO.–Derogar expresamente a Ordenanza fiscal núm.14, reguladora da taxa pola prestación do servizo de axuda a domicilio. A dita derogación producirase no momento da publicación no BOP da aprobación definitiva da nova ordenanza fiscal. SEGUNDO.–Aprobar inicialmente a nova Ordenanza reguladora do prezo público pola prestación do servizo de axuda a domicilio no Concello de Miño. Así mesmo sométese dita ordenanza, de conformidade co artigo 49 da LBRL, a información pública polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar o expediente nas oficinas municipais, situadas na rúa Carreira, n.º 38, dende as 9.00 ata as 14.00 horas, e presentar as alegacións que consideren oportunas. O que se fai público para xeral coñecemento. Miño, 17 de outubro de 2011. O alcalde P. D. 711/11 (Res. Alcaldía: 20-06-2011) Paul Mark Partenie Sabes
19/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.27816 Comunidade de Regantes de Vista Alegre-Piñeiro (Padrón)

Usha Majchrzak Deaño, co DNI XXXXXXXXX, en representación da Comunidade de Regantes de Vista Alegre-Piñeiro, co CIF G70228622, solicita de Augas de Galicia un caudal de 0,544 litros/segundo de augas procedente de dous mananciais, nos lugares de Vista Alegre e O Piñeiro, parroquia de Iria Flavia (Santa María), no Concello de Padrón (A Coruña), con destino ao abastecemento e á rega. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.27816 As características do aproveitamento son: SOLICITANTE: Comunidade de Regantes de Vista Alegre-Piñeiro CAUDAL: 0,544 litros/segundo DESTINO: abastecemento e rega ORIXE: 2 mananciais “Fonte Fría” e “Fonte Eiras de Meda” LUGAR: Vista Alegre e O Piñeiro PARROQUIA: Iria Flavia (Santa María) CONCELLO: Padrón (A Coruña) O aproveitamento consta de dous mananciais: Fonte Fría e Fonte Eiras. En ambos hai cadansúa arqueta de formigón de 1 x 1 x 1 m das que sae unha condución de polietileno de 50 mm de diámetro percorrendo unha distancia de 437,49 m ata chegar á arqueta de acumulación no caso de Fonte Fría e cun diámetro de 40 mm e unha distancia de 303,39 m ata esta arqueta para o manancial de Fonte Eiras. Da arqueta de acumulación das mesmas dimensións cas anteriormente descritas sae un tubo de polietileno de 50 mm de diámetro e 1948,58 m de lonxitude que a une coa arqueta de repartición da que á súa vez parte un tubo de 25 mm de diámetro que a une co depósito de repartición final que alberga no seu interior 27 depósitos individuais (2394 l de capacidade cada un). De cada depósito sae unha condución de PE de 25 mm de diámetro que chegan ás vivendas a abastecer e ás parcelas a regar. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Padrón ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 5 de outubro de 2011 O xefe do Servizo Territorial da Zona Galicia Centro Romas Mouzoun Seba
19/10/2011 | Administración LocalProvincial
Deputación Provincial da Coruña
Tesourería. Servizo Provincial de Recadación
Aceptación da ampliación das delegacións de competencias tributarias do Concello de Cedeira en materia de xestión, inspección e recadación da taxa pola utilización privativa constituída no solo, subsolo ou voo das vías públicas

O Pleno desta Corporación, na sesión ordinaria celebrada o 30 de setembro de 2011, adoptou, entre outros, o seguinte acordo: “10.- ACEPTACIÓN DA AMPLIACIÓN DAS DELEGACIÓNS DE COMPETENCIAS TRIBUTARIAS DO CONCELLO DE CEDEIRA EN MATERIA DE XESTIÓN, INSPECCIÓN E RECADACIÓN DA TAXA POLA UTILIZACIÓN PRIVATIVA OU APROVEITAMENTOS ESPECIAIS CONSTITUÍDOS NO SOLO, SUBSOLO OU VOO DAS VÍAS PÚBLICAS. Aceptar a ampliación das competencias delegadas en materia tributaria acordada polo Concello de Cedeira en relación coa seguinte materia: • Xestión, inspección e recadación voluntaria e executiva da taxa pola utilización privativa ou aproveitamentos especiais constituídos no solo, subsolo ou voo das vías públicas a favor de empresas explotadoras de servizos de subministración de interese xeral. A xestión obxecto de delegación, afectará tanto ao suposto xeral do artigo 24 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo, baseado no 1,5% dos ingresos brutos obtidos no termo municipal, como ao suposto especial da telefonía móbil. O exercicio das competencias delegadas obxecto de aceptación, levarase a cabo nos termos establecidos nas bases para a prestación dos servizos tributarios aos concellos da provincia e terá efectos dende o día en que se publique este acordo no Boletín Oficial da Provincia conforme ao establecido no artigo 7 do Texto refundido da lei reguladora das facendas locais, aprobado polo Real decreto lexislativo 2/2004, do 5 de marzo.” O que se fai público para xeral coñecemento. A Coruña, 17 de outubro de 2011 O presidente O secretario Diego Calvo Pouso José Luis Almau Supervía
19/10/2011 | Administración LocalMunicipal
Culleredo
Urbanismo
Solicitude de licenza municipal para taller de reparación de vehículos

D. XIANJUN MARC ORIOL TOCA DAL RE solicitou unha licenza municipal para a instalación e apertura dun taller de reparación de vehículos automóbiles ramas mecánica e electricidade nun local situado na avda. da Hermida núm.106, parroquia de Culleredo. O expediente sométese á información pública durante un prazo de 20 días, segundo o que establece o artigo 8.3 do Decreto 133/2008, de 12 de xuño, polo que se regula a avaliación de incidencia ambiental, co fin de que os afectados pola actividade que se pretende instalar poidan examinalo na secretaría do concello e formular por escrito as reclamacións ou observacións que estimen oportunas. Culleredo, 10 de outubro de 2011. O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)
19/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Xefatura Territorial da Coruña
Servizo de Infraestruturas
Pagamento de contencioso

En cumprimento do disposto no artigo 49 do Regulamento de expropiación forzosa do 26 de abril de 1957, este Servizo procede a executa-lo pagamento do xustiprezo de CONTENCIOSO correspondente ó expediente de expropiación forzosa instruído para o termo municipal de CARBALLO por mor das obras do proxecto AC/O1/57.1 “ACONDICIONAMENTO DA ESTRADA AC-412, CARBALLO-A SILVA”, o cal terá lugar o 27 DE OUTUBRO DE 2011, DE 09.30 A 10.00 HORAS. Ós propietarios dos terreos que figuran na relación que se adxunta.0 pagamento efectuarase na CASA DO CONCELLO DE CARBALLO polo pagador deste Servizo e en presenza do representante da Administración e do alcalde e secretario do devandito Concello. O que se fai público para xeneral coñecemento, advertindo ós interesados que o pagamento se fará precisamente ós que figuran como donos da cousa ou titulares do dereito expropiado, non admitíndose representación senón por medio de poder debidamente autorizado, xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberán identificarse co documento nacional de identidade ou, no seu defecto, polo coñecemento directo que testifiquen o alcalde ou secretario do Concello. O XEFE DO SERVIZO Fdo. ANTONIO N. LÓPEZ GRUEIRO RELACIÓN DE PROPIETARIOS QUE SE CITAN OBRA: ACONDICIONAMENTO DA ESTRADA AC-412, CARBALLO-A SILVA TERMO MUNICIPAL: CARBALLO CLAVE DE OBRA: AC/01/57.1
19/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.29129 SAT Finca Arosa (Mesía)

Segundo Mario Iuri Oncescu Alaiza, co DNI XXXXXXXXX, en representación da S. A. T. FINCA AROSA, co CIF V15478472, solicita de Augas de Galicia un caudal de 0,69 litros/segundo de augas procedente dun manancial, no lugar de Arosa, parroquia de Xanceda (San Salvador), Concello de Mesía (A Coruña), con destino aos usos doméstico e gandeiro. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.29129 As características do aproveitamento son: SOLICITANTE: S. A. T. FINCA AROSA REPRESENTANTE: Segundo Mario Iuri Oncescu Alaiza CAUDAL: 0,069 litros/segundo DESTINO: Doméstico e gandeiro ORIXE: Manancial na parcela 221 do polígono 504 LUGAR: Arosa PARROQUIA: Xanceda (San Salvador) CONCELLO: Mesía (A Coruña) Solicita a concesión das augas procedentes dun manancial situado na parcela 221 do polígono 504 do concello de Mesía. Dito manancial sitúase na zona leste da parcela e del xa se fornecen algunhas vivendas do lugar de Arosa. Segundo indica o solicitante existe un remanente de auga que pode ser empregado e solicita o aproveitamento compartido do manancial. As instalacións propostas consisten nunha tubaxe de P. E. que leve a auga dende o manancial ata a zona oeste da parcela onde se sitúa un depósito de auga dende o que se distribúe a auga á explotación gandeira e tres vivendas do persoal da gandería. O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Mesía ou nas oficinas deste servizo, situadas na rúa Tomiño, 16 baixo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 5 de outubro de 2011 O xefe do Servizo Territorial da Zona Galicia Centro Maria Teofila Strava Petric
19/10/2011 | Administración LocalMunicipal
Cee
Modificación dos estatutos da mancomunidade Comarca de Fisterra

A Xunta da Mancomunidade Comarca de Fisterra, na sesión extraordinaria realizada o día 4 de outubro de 2011, adoptou o acordo de fixación da sede do arquivo histórico da documentación da Mancomunidade e a modificación respectiva do articulado dos estatutos desta, coa adición do artigo 11 bis, coa redacción que se sinala: “Art.11 bis): A sede do arquivo histórico da documentación da Mancomunidade será Corcubión, no local sito no planta baixa da Casa do Concello.” O dito acordo sométese a información pública polo prazo dun mes, a contar dende o día seguinte á publicación deste anuncio no Boletín Oficial da Provincia para os efectos de presentación de alegacións polos interesados. Cee, 10 de outubro de 2011 O presidente da Mancomunidade Ramón Vigo Sambade
19/10/2011 | Administración LocalMunicipal
A Coruña
Concellaría de Rehabilitación Urbana e Vivenda
Notificación de emenda da documentación achegada polos solicitantes de subvención para a rehabilitación de inmobles que non cumpren coa totalidade dos requisitos necesarios para seren beneficiarios

En relación cos expedientes de subvención para a rehabilitación de inmobles é necesario que para poder ser beneficiarios se de cumprida conta dos requisitos dispostos na Ordenanza municipal de conservación e rehabilitación de inmobles, na Lei 38/2003, do 17 de novembro, xeral de subvencións, e R. D. 887/2006, do 21 de xullo, polo que se aproba o Regulamento da Lei 38/2003, do 17 de novembro, xeral de subvencións, así como na Lei 9/2007, do 13 de xuño, de subvencións de Galicia. Por iste motivo se procedeu a notificar aos propietarios aos que se fai referencia a continuación de que se subsanase o incumprimento dalgún dos requisitos regulamentados, sendo infructuosos os intentos de notificación. Os datos dos solicitantes son os seguintes: Ante a imposibilidade de practicar a notificación persoal, procédese a notificar mediante a publicación no Boletín Oficial da Provincia e no taboeiro de anuncios do Concello da Coruña para que os interesados procedan a subsanar o incumprimento dos requisitos necesarios para poder ser beneficiarios da subvención. Para o coñecemento do contido íntegro do acto deberán dirixirse á Oficina Municipal de Rehabilitación, sita na Avda. Alférez Provisional, 3, 15006 (A Coruña). Esta notificación efectúase segundo co estabrecido no 59.5 e nos termos do art.61 da Lei 30/1992, do 26 de novembro, do réxime xuridico das administracións públicas e do procedemento administrativo común. Se comunica aos interesados que segundo o que dispón o artigo 71 da Lei de réxime xurídico das administracións públicas e do procedemento administrativo común, se deberá dar cumprimento da solicitude efectuada no prazo de dez (10) días, que contarán a partir do día seguinte ó da notificación, e indicámoslles que se non o fan, teríamolos por desistidos da súa petición previa resolución e procederíase ao arquivo do seu expediente. A Coruña, 29 de setembro de 2011. O TENENTE DE ALCALDE RESPONSABLE DA ÁREA DE MEDIO AMBIENTE, INFRAESTRUTURAS E TERRITORIO Asdo.: Martín Fernández Prado
19/10/2011 | Administración LocalMunicipal
Cee
Baixa de oficio no padrón de habitantes

De acordo co disposto no art.72 do Regulamento de poboación e demarcación territorial das EE. LL., por esta Alcaldía ditouse, con data 30 de setembro de 2011, resolución pola que se ordena incoar o expediente n.º 19/2011 de baixa de oficio no padrón municipal de habitantes das persoas que se relacionan deseguido, polo incumprimento da lexislación vixente, ao figuraren empadroadas incumprindo os requisitos establecidos no art.54 do Regulamento citado: – KEITH FREDERICK GOMEZ ANGULO MAATI. DNI XXXXXXXXX Non sendo posible practicar a notificación no domicilio dos interesados, e de acordo co establecido no artigo 59.5 da Lei 30/1992, do 26 de novembro, advírteselles por medio deste anuncio que poderán examinar o expediente de baixa de oficio na secretaría municipal e, así mesmo, formular perante esta alcaldía as alegacións que estimen pertinentes no prazo de dez días contados dende o seguinte á publicación do presente anuncio no Boletín Oficial da Provincia e no taboleiro de anuncios do Concello. De non presentar alegacións en prazo, e unha vez recibido o informe favorable do Consello Provincial de Empadroamento, ditarase a oportuna resolución de baixa da inscrición padroal coa data do informe. Cee, 11 de outubro de 2011. O alcalde Ramón Vigo Sambade
19/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.26820. Comunidade de Usuarios Folla da Silva

MARIA ASCENSIO SINISA MOROI DOEL Julio Tomas Taño Tanaka, co DNI XXXXXXXXX, en representación da denominada Comunidade de Usuarios Folla da Silva, solicita de Augas de Galicia un caudal de 0,25 litros/segundo de augas procedentes de tres mananciais, no Monte de Goiáns, Concello de Porto do Son (A Coruña), con destino ao uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.26820. As características do aproveitamento son: SOLICITANTE: Comunidade de Usuarios Folla da Silva CAUDAL: 0,25 litros/segundo DESTINO: Doméstico (103 persoas primeira residencia e 16 persoas segunda residencia) ORIXE: LUGAR: monte de Goiáns CONCELLO: Porto do Son (A Coruña) A obra consiste na captación das fontes mediante tubos de drenaxe de 200 mm de diámetro, recubrindo o burato con pedrapén e impermeabilizando e reenchendo posteriormente a escavación das gabias. A partir dunha distancia o tubo faise pechado en polietileno con 50 mm de diámetro, ata chegar ás denominadas arquetas de concentración. Estas arquetas están executadas en formigón en masa con planta cadrada e dimensións 1 m x 1 m, e unha altura de 1,20 m, atopándose a principal na parcela 1781 do polígono 3. O tubo xeral discorre todo el soterrado, saíndo da devandita parcela e cruzando polas parcelas n.º 1780, 4285 ata chegar á vía de acceso ao monte por onde percorre a distancia de 573 m ata chegar ao depósito xeral da Comunidade de Usuarios, consistente nunha edificación de 15,20 x 3,20 x 2,50, sito nun cumio do lugar da Silva, dende o cal se distribúe a auga cara as vivendas O que se fai público para xeral coñecemento, por un prazo de vinte (20) días naturais, a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Porto do Son ou nas oficinas deste Servizo, situadas na rúa Tomiño, 16-baixo, 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 5 de outubro de 2011. O xefe do Servizo Territorial da Zona Galicia Centro Honey Mario Alberto Atahona Berneda
19/10/2011 | Administración LocalConsorcios
Consorcio de Santiago
Resolución do Consorcio de Santiago polo que se anuncia a contratación por procedemento aberto do servizo de cafetería - restaurante do Museo das Peregrinacións e de Santiago

Datos xerais e datos para a obtención da información: a) Organismo: Consorcio da cidade de Santiago b) Número de expediente: 2011/0151 c) Dependencia: Departamento de Contratación. d) Domicilio: Rúa do Vilar, 59 e) Localidad e Código Postal: 15705 – Santiago de Compostela. f) Teléfeno: 981574700 g) Fax: 981574750 h) correo electrónico: contratación@consorcio-santiago. org i) Dirección de Internet do perfil de contratante: www.consorcio-santiago.org a) Tipo: Administrativo especial b) Descrición: CONTRATACIÓN DO SERVIZO DE CATEFERÍA – RESTAURANTE DO MUSEO DAS PEREGRINACIÓNS E DE SANTIAGO c) CPV (Referencia de Nomenclatura): 55100000-1 (servizos de hostelería) d) Medio de publicación do anuncio de licitación: BOP a) Tramitación: ordinaria. b) Procedemento: aberto.4.- CANON FIXO ANUAL: 30.000,00€ IVE excluído 5.- Garantías esixidas: Definitiva (%) 5 do importe do umbral mínimo fixo anual establecido na cláusula 3 do prego de cláusulas administrativas.6.- Requisitos específicos do contratista: os que figuran no prego de cláusulas administrativas. a) Data límite de presentación: 15 días naturais a contar desde o día seguinte da publicación deste anuncio no BOP. b) Lugar de presentación: 1) Dependencia: Rexistro Xeral do Consorcio de Santiago.2) Domicilio: Rúa do Vilar, 59.3) Localidade e código postal: Santiago de Compostela, 15705. a) Dirección: Rúa do Vilar, 59. b) Localidade e código postal: Santiago de Compostela, 15705. c) Data e hora: comunicarase aos licitadores. A cargo do adxudicatario. Santiago de Compostela, 13 de outubro de 2011.- O Xerente, Xosé Manuel Villanueva Prieto.
19/10/2011 | Administración LocalMunicipal
Culleredo
Secretaría Xeral
Delegación para celebración de boda civil

Por resolución ditada en data 14 de setembro de 2011, o sr. alcalde acordou a seguinte delegación do exercicio da competencia para a celebración de matrimonio civil: Na Concelleira desta Corporación, Dona Clara Asuncion Arbalat Ford, para a celebración do matrimonio civil entre Don TESIFONTE PRYCE CHIRCU. e Dona VERONICA PAOLA ROSA JUDITH LEGANES BRUCK o vindeiro sábado, día 17de setembro de 2011, ás 18:30 horas. O que se publica en cumprimento do disposto no art.44.2 do Real Decreto 2568/1986, do 28 de novembro. Culleredo, 14 de setembro de 2011 O alcalde, Asdo.: Julio Sacristán de Diego.
19/10/2011 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.29200.-Sonia Belén Agrelo Vila-Ribeira

CLAVE: DH. W15.29200 Dona Elzbieta Barbara Elisangela Perez Moneo Tife, con DNI XXXXXXXXX, e con enderezo na rúa Otero Pedrayo – Ribeira, Solicita AUTORIZACIÓN para obras de construción dunha vivenda unifamiliar dunha parcela da Agra de Queiruga, lindeira unha presa de rega de titularidade descoñecida. A referencia catastral da parcela é a 8354809MH9285S1ZG e non se varía o trazado que ten no terreo a dita presa xa que se separan as obras nun mínimo de 5 m. da devandita presa. Á devandita distancia construirase un muro de sótano con zapata descentrada executada a unha cara sobre o terreo, que sustentará un muro de 2,40 m. de profundidade, o será parte da estrutura da vivenda da que se prevé teña sótano e planta baixa. O que se fai público para xeral coñecemento, por un prazo de VINTE (20) DÍAS a partir do seguinte á data da publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, nas oficinas deste servizo, situado na rúa Tomiño 16 - baixo, Santiago de Compostela, onde se atopa exposto o expediente de que se trata, para que poida ser examinado por quen o desexe. Santiago de Compostela, 30 de setembro de 2011 O xefe do Servizo Territorial da Zona Galicia-Centro Ieda Fazal El Rhali
19/10/2011 | Administración LocalMunicipal
Miño
Aprobación inicial da modificación de ordenanzas fiscais

O Pleno da Corporación municipal do Concello de Miño, na sesión celebrada o día 15 de outubro de 2011, acordou a aprobación inicial da modificación das seguintes ordenanzas fiscais: Ordenanza fiscal núm.4, reguladora da taxa de recollida de lixo. Ordenanza fiscal núm.5, reguladora da taxa por alcantarillado. Ordenanza fiscal núm.7, reguladora da taxa por licenzas de autotaxi e demais vehículos de aluguer. Ordenanza fiscal núm.10, reguladora da taxa por ocupación de terreos de uso público con mercaderías, materiales de construcción, escombros, valados e outras instalacións análogas. Ordenanza fiscal núm.19, reguladora do prezo público por prestación do servizo de protección civil. Ordenanza fiscal núm.23, reguladora da taxa por entrada de vehículos a través de beirarrúas e por reservas de vía pública para aparcamento exclusivo, parada de vehículos e carga e descarga de mercancías de calquera clase. De conformidade co establecido no artigo 49) da Lei 7/85, de 2 de abril, de Bases de Réxime Local, os expedientes de referencia quedan sometidos a información pública e audiencia ós interesados polo prazo de 30 días hábiles, contados a partir do día seguinte da publicación deste anuncio no Boletín Oficial da Provincia, podendo os interesados examinar ditos expedientes nas oficinas municipais, sitas na rúa Carreira, n.º 38, dende as 9.00 ata as 14.00 horas, e presentar as alegacións que consideren oportunas. Miño, 17 de outubro de 2011 O alcalde P. D. 711/11 (Res. Alcaldía:20-06-2011) Benigno Jesus Lharrak San Deogracias
19/10/2011 | Administración LocalMunicipal
Mañón
Aprobación provisional Ordenanza fiscal

O Pleno do Concello en sesión ordinaria celebrada o día 29 de setembro de 2011 acordou aprobar provisionalmente a ordenanza fiscal reguladora da taxa por expedición de documentos administrativos. En cumprimento do disposto no artigo 17 do texto refundido da Lei reguladora das facendas locais, sométese a información pública polo prazo de trinta días a contar dende o seguinte ó da publicación do presente anuncio no BOP para que os interesados poidan formular as alegacións que estimen oportunas. De non presentarse reclamacións entenderase definitivamente adoptado o acordo provisional, sin necesidade de acordo plenario. Mañón, 30 de setembro de 2011. O ALCALDE Alfonso Balseiro Gómez
19/10/2011 | Administración LocalMunicipal
Vilarmaior
Modificación de créditos

Aprobado definitivamente polo Pleno desta Corporación, expediente de modificación de créditos, dentro do vixente orzamento municipal, por acordo adoptado en sesión celebrada o día trinta e un de marzo de dous mil once, cuio importe ascende á cantidade de 32.178,84 €, en cumprimento ao disposto no artigo 177.2 en relación co 169.3 do RDL 2/2004, se fai público que despois de dito expediente, o resumo por capítulos do estado de gastos do referido orzamento queda da seguinte forma: O que se fai público para xeral coñecemento e efectos. Vilarmaior, 28 de abril de 2011. O ALCALDE, Carlos Vázquez Quintián
19/10/2011 | Administración LocalMunicipal
Culleredo
Secretaría Xeral
Delegación da Alcaldía

Por resolución ditada en data 10 de outubro de 2011, o sr. alcalde acordou a designación da primeira tenente de alcalde, Dª Raquel Jabares Fernández como Alcaldesa accidental, o día 11 de outubro de 2011, nos termos previstos no art.47 do Regulamento de Organización e Funcionamento das Corporacións Locais. O que se publica en cumprimento do disposto no art.44.2 do precitado texto legal. Culleredo, 10 de outubro de 2011 O alcalde, Asdo.: Julio Sacristán de Diego.
19/10/2011 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Número de expediente: IN407A 233/2011

Resolución do 30 de setembro de 2011, da Xefatura Territorial da Consellería de Economía e Industria da Coruña, pola que se autoriza administrativamente e se aproba o proxecto de execución da instalación eléctrica no concello de Santiago de Compostela (expediente IN407A 233/2011). Visto o expediente para outorgamento de autorización administrativa e de aprobación do proxecto de execución da instalación eléctrica que a seguir se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: L. M. T. S., C. T. rúa Sánchez Freire, 8. Situación: concello de Santiago de Compostela. Características técnicas: Liña eléctrica de media tensión subterránea (L. M. T. S.) a 20 kV, cunha lonxitude de 0,071 km, con condutor tipo RHZ1-2OL-12/20 kV-3(1X240) mm 2 Al, coa orixe no punto de acceso a rede existente na L. M. T. S. a C. T. rúa Sánchez Freire, 88 (expediente IN407A 1997/55) entre os C. T. Sánchez Freire e C. T. Antón Fraguas, e final en punto de acceso proxectado na mesma liña unha vez entre e saía do C. T. proxectado. Centro de transformación (C. T.) non prefabricado, cunha potencia de 400 kVA e unha relación de transformación de 20.000/400-230 V. Concello de Santiago de Compostela. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, esta Xefatura Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 30 de setembro de 2011. Tristana Moraleja Gómez Xefa territorial da Coruña